stanford-oval/wikipedia huggingface dataset:
HC Benátky nad Jizerou
Joukkue kaudella 2023–2024

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
|   |  | Jaroslav Brázdil | L | 2024 |  |
|   |  | Daniel Hofman | L | 2024 | Benátky nad Jizerou, Tšekki |
|   |  | Radim Hradiský | L | 2024 | Bradlec, Tšekki |
|   |  | Ondřej Šuhájek | L | 2024 | Milovice, Tšekki |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
|   |  | Milan Antoš | R | 2024 | Praha, Tšekki |
|   |  | Lukáš Chalupa | L | 2025 | Radonice, Tšekki |
|   |  | Václav Čížek | L | 2024 | Buřanovice, Tšekkoslovakia |
|   |  | Michal Kliment | R | 2024 |  |
|   |  | Jan Klodner | L | 2024 | Polička, Tšekki |
|   |  | Aleš Knesl | L | 2024 |  |
|   |  | Ivan Litvinov | L | 2024 | Mariupol, Ukraina |
|   |  | Jan Mašek | L | 2025 | Nymburk, Tšekki |
|   |  | Michal Němeček | L | 2025 |  |
|   |  | Miroslav Pokorný | L | Try-out | Mělník, Tšekki |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
|   |  | Jan Dvořák | R | H | 2024 | Mladá Boleslav, Tšekki |
|   |  | Vojtěch Havlas | L | H | 2024 |  |
|   |  | Pavel Hejňák | L | H | 2024 | Lysá nad Labem, Tšekki |
|   |  | Jiří Hozák | L | VLH | 2024 | Praha, Tšekki |
|   |  | Václav Jankovský | R | VLH | 2024 | Nymburk, Tšekkoslovakia |
|   |  | Petr Král | L | H | 2024 |  |
|   |  | Lukáš Kučera | L | VLH | 2024 | Praha, Tšekki |
|   |  | Jan Kusý | L | H | 2024 | Lysá nad Labem, Tšekki |
|   |  | Viktor Martínek | L | OLH | 2024 | Praha, Tšekki |
|   |  | Jan Matuška | L | H | Try-out | Kolín, Tšekki |
|   |  | Pavel Mrňa | L | OLH / KH | 2025 | Praha, Tšekkoslovakia |
|   |  | Jakub Peca | L | H | 2024 | Mladá Boleslav, Tšekki |
|   |  | Radek Pilný | L | H | Try-out | Kolín, Tšekki |
|   |  | Jindřich Plíšek | L | H | 2024 | Jičín, Tšekki |
|   |  | Dominik Řepík | R | H | 2024 | Pelhřimov, Tšekki |
|   |  | David Šafránek | L | KH | 2024 | Praha, Tšekkoslovakia |
|   |  | Tomáš Václavík | L | H | Try-out | Praha, Tšekki |
|   |  | Filip Vaňkovský | R | H | Try-out | Hradec Králové, Tšekki |
|   |  | Dominik Zumr | L | H | 2024 |  |
Joukkue kaudella 2023–2024 > Joukkueenjohto

Päävalmentaja: Martin Novák
Apuvalmentaja: Luděk Škaloud
Apuvalmentaja: Petr Vorel
Puheenjohtaja: Karel Krinwald
Toimitusjohtaja: Jan Stehlík
Aiheesta muualla

HC Benátky nad Jizeroun verkkosivut (tšekiksi)
Harry Seeley

Harry Seeley
Harry Govier Seeley (18. helmikuuta 1839 – 8. tammikuuta 1909) oli brittiläinen paleontologi, joka jaotteli vuonna 1888 julkaisemassaan tutkimuksessa dinosaurukset liskon- ja linnunlantioisiin.
Aiheesta muualla

Prof. H. G. Seeley, F.R.S. (muistokirjoitus) Nature volume 79, pages 314–315 (1909)
Harry Siljander

| Mitalit | Mitalit | Mitalit |  |
| --- | --- | --- | --- |
|  Harry Siljander |  Harry Siljander |  Harry Siljander |  |
Maa:   Suomi
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 81 kg |  |
Harry Siljander (10. joulukuuta 1922 Helsinki – 5. toukokuuta 2010 Espoo) oli suomalainen nyrkkeilijä ja olympiamitalisti.
Siljander harrasti nuoruudessaa nyrkkeilyn ohella pikaluistelua ja uintia. Talvisodan sytyttyä hän liittyi armeijaan vapaaehtoisena ollessaan 17-vuotias. Joukoissa harrastettiin nyrkkeilyä ja vuonna 1943 Siljander voitti divisioonanmestaruuden. Kotiuduttuaan 1944 Siljanderin nyrkkeilyura lähti nousuun. Hän voitti SM-hopeaa keskisarjassa 1946 ja iski raskaassa keskisarjassa viisi mestaruutta vuosina 1947–1952.
Siljander oli Suomen olympiaedustajana 1948 Lontoossa ja 1952 Helsingissä. Lontoossa Siljander hävisi tuomariäänin tulevalle mestarille George Hunterille kamppailussa pääsystä mitaliotteluihin. Helsingissä hän eteni välieriin asti ja sai pronssia.
Uransa jälkeen Siljander perusti oman liha-alan yrityksen ja toimi lihakauppiaana Helsingin Hietalahden kauppahallissa vuoteen 1986. Seuratasolla Siljander edusti Helsingin Atleettiklubia.  Eläkevuosinaan hän valmensi Espoon Luolakarhujen nyrkkeilijöitä.
Saavutuksia

Olympiapronssia Helsinki 1952 (nyrkkeily, sarja 81 kg)
SM-kultaa 1947, 1948, 1949, 1950 ja 1952, SM-hopeaa 1946
Harry Saltzman

| Harry Saltzman> Henkilötiedot |
| --- | --- |
Syntynyt: 27. lokakuuta 1915 Sherbrooke, Quebec, Kanada
Kuollut: 28. syyskuuta 1994 (78 vuotta)
Kansalaisuus:  Kanada
Ammatti:  elokuvatuottaja
Puoliso:  Jaquie Saltzman
Lapset:  Hilary Saltzman   Steven Saltzman
Herschel "Harry" Saltzman (27. lokakuuta 1915 – 28. syyskuuta 1994) oli kanadalaissyntyinen elokuvatuottaja. Saltzman on yksi Hollywoodin muistettavimmista elokuvatuottajista, sillä hänen tuotantoaan ovat muun muassa James Bond -sarjan yhdeksän ensimmäistä osaa ja Harry Palmer -elokuvasarjan kaikki osat. Hänen elokuviaan ovat myös hyviä arvosteluja kerännyt sotaelokuva Taistelu Englannista (1969) ja lännenelokuva Call Me Bwana (1963), jonka Saltzman tuotti Albert R. Broccolin kanssa.
James Bondin pariin Saltzman ajautui, koska hän halusi tehdä menestyneempiä elokuvia. Vaikka edelliset elokuvat Nuori viha (1959) ja Lauantai-illasta sunnuntaiaamuun (1960) olivatkin olleet menestyksiä, Saltzman halusi filmata elokuvan Ian Flemingin James Bondista. Hanke oli kariutua monta kertaa, sillä Saltzman oli väsynyt ja suunnitteli lopettavansa sen. Albert R. Broccoli kuitenkin ehdotti Saltzmanille, että he tekisivät elokuvan yhdessä. Miehet hankkivat Ian Flemingin Bond-kirjojen elokuvaoikeudet ja menivät ehdottamaan niiden filmatisointia Columbia Pictures -yhtiölle, joka kieltäytyi. Seuraava neuvottelukumppani United Artists suhtautui suopeammin, ja syntyi maailman laajimmaksi kasvanut elokuvayhteistyö.
Ensimmäinen Bond-elokuva sai ensi-iltansa lokakuussa 1962 ja keräsi ilmiömäiset kassatulot. Vuodesta 1963 vuoteen 1965 syntyi joka vuosi uusi James Bond -elokuva, mutta siitä eteenpäin niitä valmistui vain joka toinen vuosi, kunnes kaksikko sai valmiiksi elokuvan 007 ja kultainen ase (1974). Sen jälkeen he alkoivat suunnitella kesäksi 1976 uutta Bond-elokuvaa, mutta Saltzmanilla ei ollut käytettävissään tarpeeksi rahaa, joten hän myi osuutensa Bondista United Artistsille. Siitä eteenpäin Broccoli oli yksin tuottajana.
Saltzmanin tuotantoa ovat myös Harry Palmer -elokuvasarjan osat Salaisen agentin kansio (1965), Hautajaiset Berliinissä (1966) ja Miljardin dollarin aivot (1967). Muita elokuvia on Falstaff, Taistelu Englannista (1969) ja Kultaisen palmun ehdokas Mustalaisten aika (1988). Pienemmälle huomiolle jäi elokuvat Call Me Bwana (1963), Nijinsky-sarjan osat vuosilta 1970 ja 1980 ja Days of Fury (1973).
Saltzmanilla oli silmää vahvalle näyttelijäkaartille. Hän ehdotti Sean Connerya James Bondiksi sekä Michael Cainea Harry Palmeriksi. Hänen elokuvissaan nähtiin myös muita huippunäyttelijöitä, kuten Robert Shaw, Laurence Olivier, Christopher Plummer, Curd Jürgens, Christopher Lee, Pedro Armendáriz, Edward Fox ja Donald Pleasence.
Harry Saltzman kuoli sydänkohtaukseen 78-vuotiaana 28. syyskuuta 1994.
Aiheesta muualla

Harry Saltzman Internet Movie Databasessa. (englanniksi)
Harry Saltzman Yahoo Movie -sivustolla. (englanniksi)
Hamilton Jukes

| Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Mitalit> Maa:   Iso-Britannia.Miesten jääkiekko | Maa:   Iso-Britannia> Miesten jääkiekko |
| --- | --- | --- | --- |
|  Pronssia | Chamonix 1924 | Jääkiekko |  |
Hamilton Dawson Jukes (28. toukokuuta 1895 – 8. tammikuuta 1951) oli brittiläinen jääkiekkoilija ja olympiamitalisti.
Jukes edusti Britannian maajoukkuetta vuoden 1924 talviolympialaisissa, jossa maa sijoittui pronssille. Jukes teki turnauksen kolmessa pelaamassaan ottelussa kaksi maalia.
Hastings-luokka (sluuppi)

| Hastings-luokka |
| --- | --- |
 Luokan nimikkoalus HMS Hastings

Tekniset tiedot
Uppouma:  1 045 t
Pituus:  76 m
Leveys:  10,39 m
Syväys:  3,81 m
Koneteho:  2 000 hv
Nopeus:  16 solmua
Aseistus
Meritorjunta:  2 x QF 4" Mk V -tykkiä
Ilmatorjunta:  1 x Vickers .50" Mk III -ilmatorjuntakonekivääri
Hastings-luokka eli Folkestone-luokka oli Britannian kuninkaalliselle laivastolle ja Intian laivastolle viiden maailmansotien välillä valmistetun sluupin muodostama alusluokka toisessa maailmansodassa. Aluksista yksi tuhoutui sodan aikana ja loput neljä romutettiin sodan päätyttyä.
Suunnittelu

Luokan alusten suunnittelu perustui edeltäneestä Bridgewater-luokasta saatuihin kokemuksiin ja siten se toteutti ensimmäisen maailmansodan saattuetaisteluista saatuja oppeja. Ne oli varustettu miinanraivauskalustolla, mikä monipuolisti niiden käyttöä.
Alusten propulsiojärjestelmän muodostivat kahteen akseliin kiinnitetyt turbiinimoottorit, jotka tuottavat 2 000 hevosvoimaa. Alusten maksiminopeus oli 16 solmua.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Hastings | Devonport | 29. heinäkuuta 1929 | 10. huhtikuuta 1930 | 26. marraskuuta 1930 | romutettu huhtikuussa 1946 |
| HMS Folkestone | Swan Hunter and Wigham Richardson, Wallsend | 21. toukokuuta 1929 | 12. helmikuuta 1930 | 25. kesäkuuta 1930 | romutettu marraskuussa 1947 |
| HMS Penzance | Devonport | 29. heinäkuuta 1929 | 10. huhtikuuta 1930 | 15. tammikuuta 1931 | Saksan laivaston sukellusveneen U-37 upottama 24. elokuuta 1940 |
| HMS Scarborough | Swan Hunter | 28. toukokuuta 1929 | 14. maaliskuuta 1930 | 31. heinäkuuta 1930 | romutettu heinäkuussa 1949 |
| HMIS Hindustan | Swan Hunter | 4. syyskuuta 1929 | 12. toukokuuta 1930 | 10. lokakuuta 1930 | Pakistanin laivastolle 1948 nimettynä Karsaziksi romutettu 1951 |
HMS Norfolk (1757)

| HMS Norfolk |
| --- | --- |


Aluksen vaiheet
Rakentaja:  Deptfordin telakka
Kölinlasku:  18. marraskuuta 1755
Laskettu vesille:  28. joulukuuta 1757
Palveluskäyttöön:  joulukuu 1757
Poistui palveluskäytöstä:  romutettu 1774
Tekniset tiedot
Uppouma:  1 556 bm
Pituus:  50,44 m (tykkikansi)
Leveys:  14,17 m
Syväys:  6,02 m
Koneteho:  purjeet
Miehistöä:  550
Aseistus
Aseistus:  74 tykkiä
HMS Norfolk oli Britannian kuninkaallisen laivaston vuonna 1757 vesillelaskettu Dublin-luokan 74-tykkinen kolmannen luokan linjalaiva.
Valmistus

Alus tilattiin 26. elokuuta 1755 70-tykkisenä kolmannen luokan linjalaivana Deptfordin telakalta, missä köli laskettiin 18. marraskuuta 1755. Alus laskettiin vesille 28. joulukuuta 1757 ja valmistui 28. joulukuuta. Aluksen valmistuskustannukset olivat 36 082 puntaa 17 shillinkiä ja 2 pennyä, mikä sisälsi varustamisen.
Palvelus

Alus otettiin palvelukseen joulukuussa 1757 päällikkönään Piercy Brett. Alus kuului heinäkuussa Ansonin laivasto-osastoon väliaikaisena päällikkönään Sir John Bently ja lokakuussa aluksen päällikkönä oli Robert Hughes. Alus lähti 12. marraskuuta 1758 Tuulensuunnansaaristoon ja se oli Martiniquella tammikuussa 1759 ja Guadeloupella helmikuussa. Vuonna 1759 aluksen köli päällystettiin kuparilla Portsmouthissa.
Aluksen päällikkönä oli 1760 Hyde Parker ja se lähti 6. tammikuuta Itä-Intiaan. Kesäkuussa aluksen päällikkyyden vastaanotti Richard Kempenfelt, jolloin se oli kontra-amiraali Charles Stevensin lippulaivana. Alus osallistui Pondicherryn piiritykseen ja valtaukseen ja seuraavana vuonna Mahén valtaukseen.
Toukokuusta 1761 alkaen alus oli kontra-amiraali Samuel Cornishin lippulaivana ja se osallistui Manilan operaatioihin 23. syyskuuta - 5. lokakuuta 1762. Marraskuussa aluksen päälliköksi tuli George Curry ja se lähti kotimatkalle 21. lokakuuta 1763.
Alus tarkastettiin lokakuussa 1764, minkä tuloksena ei ilmoitettu korjaustarpeita. Alus romutettiin joulukuussa 1774 Portsmouthissa.
HMS Norfolk (1693)

| HMS Norfolk |
| --- | --- |

Aluksen vaiheet
Rakentaja:  John Winter, Southampton
Laskettu vesille:  28. maaliskuuta 1693]
Palveluskäyttöön:  1693
Loppuvaihe:  romutettu 1757
Tekniset tiedot
Uppouma:  1 184 22/94 bm
Pituus:  47,7 m (tykkikansi) 39,47 m (köli)
Leveys:  12,65 m
Syväys:  5,28 m
Koneteho:  purjeet
Miehistöä:  476
Aseistus
Aseistus:  80 tykkiä
HMS Norfolk oli Britannian kuninkaallisen laivaston vuonna 1693 vesillelaskettu 80-tykkinen kolmannen luokan linjalaiva.
Valmistus

Alus tilattiin 21. joulukuuta 1691 John Winteriltä Southamptonista. Se laskettiin vesille 28. maaliskuuta 1693. Aluksen valmistuskustannukset olivat 12 839 puntaa 8 shillinkiä ja 8 pennyä.
Palvelus

Alus otettiin palvelukseen 1693 päällikkönään Daniel Jones, joka sai surmansa 12. helmikuuta 1694. Alus oli 1694 Välimerellä ja lokakuussa aluksen päällikkönä oli Edward Bilbo, vuonna 1695 John Mayne ja 1697 Thomas Butler.
Vuonna 1702 Mayne oli toistamiseen päällikkönä ja vuonna 1704 John Knapp, kun se oli Shovellin laivasto-osaston mukana Välimerellä. Osaston mukana alus osallistui 13. elokuuta Vélez-Malagan taisteluun, jossa miehistöstä sai surmansa 15 ja haavoittui 20. Vuonna 1706 päällikkönä oli Robert Wynn aluksen ollessa edelleen Shovellin alaisuudessa.
Talven 1707-1708 alus kuului Dilken laivasto-osastoon ja vuonna 1708 Leaken osastoon. Vuonna 1710 aluksen päällikkönä oli John Smith. Alus poistettiin palveluksesta heinäkuussa 1711.
Vuonna 1715 alus oli Itämerellä Norrisin laivasto-osastossa kontra-amiraali Sir Thomas Hardyn lippulaivana päällikkönään Thomas Smith. Alus oli joulukuusta alkaen Portsmouthin vartiolaivana.
Alus rakennettiin uudelleen osana vuoden 1719 hankintoja kolmikantisena, mutta sen luokittelua ei muutettu. Alus laskettiin vesille 21. syyskuuta 1728, ja se palautettiin palvelukseen vuonna 1731 päällikkönään John Roberta. Alus nimettiin vuonna 1755 HMS Princess Ameliaksi, ja se romutettiin vuonna 1757.
HC Andersen

| HC Andersen> Tiedot |
| --- | --- |
Toiminnassa:  1987–2000
Tyylilaji:  punk
Kotipaikka:  Joensuu
Laulukieli:  suomi
Entiset jäsenet:  Ville, laulu Jake, kitara, laulu, sähköurut  Olli, kitara Pakke, basso, laulu Teho Majamäki, marimba, lyömä- ja kosketinsoittimet, ohjelmointi Ema, rummut, laulu, kitara, ohjelmointi (1987–1993)
Levy-yhtiö:  Seal on Velvet (1993–1997) Stigma levyt (1990–1992)
Infobox OKNimi-testi OK: 
HC Andersen oli suomalainen punkyhtye, joka perustettiin Joensuussa vuonna 1987. Yhtyeen musiikkia leimasivat punkin lisäksi vahva vaihtoehtoisuus sekä outoilu. Yhtye julkaisi olemassa olonsa aikana neljä studioalbumia ennen hajoamistaan vuosituhannen taitteessa.
Yhtyeen laulaja Ville Mäntynen kuoli vuonna 2002. Vuonna 2015 yhtye palasi kertaalleen keikkalavalle Ilosaarirockissa, jolloin yhtye juhlisti esikoisalbumin Satuja ja tarinoita 25-vuotisjuhlaa. Esityksessä laulajana toimi Paleface.
Jäsenet

Ville Mäntynen – laulu
Pakke Pakarinen – bassokitara, laulu
Jake Romppanen – kitara, laulu, sähköurut
Olli Nurminen – kitara
Teho Majamäki – marimba, kosketinsoittimet, ohjelmointi, lyömäsoittimet
Ema Hurskainen – rummut, laulu, kitara, ohjelmointi (1987–1993)
Julkaisut > Albumit

Satuja ja tarinoita (1990; juhlajulkaisu 2015)
5 vuodenaikaa (1992)
Hämäyksen koston pojan paluu II (1993)
Eventyr (1997)
Julkaisut > EP:t

HCA-virus (1989)
Aiheesta muualla

HC Andersen finnmusic.net -sivustolla
Haapaniemen sotakoulu

Suomen ensimmäisen kadettikoulun muistomerkki Kuopion sataman läheisessä Satamapuistossa.
Kadetti 1790.
Haapaniemen sotakoulu, myöh. Haapaniemen kadettikoulu, Haapaniemen topografikunta, Haapaniemen kenttämittauskoulu oli vuonna 1779–1819 toiminut kadettikoulua vastaava oppilaitos. Koulu toimi aluksi Kuopiossa, mutta siirtyi seuraavana vuonna Rantasalmelle Haapaniemen ratsutilalle. Koulun perustajana pidetään Georg Magnus Sprengtportenia, jolla oli ollut sotilasvirkatalossaan Ristiinan Brahelinnassa vuodesta 1777 yksityinen upseerikoulu. Hän teki aloitteen Haapaniemen perustamiseksi. Alkuun koulusta valmistui upseereita vain Savon prikaatia varten, mutta toiminta laajentui 1782 käsittämään koko Suomen.
Koulun toiminta oli keskeytyksissä vuosien 1788–1790 ajan, mutta jatkoi toimintaansa sen jälkeen vuoteen 1808, jolloin oppilaat siirrettiin kersantin arvoisina liikekannalle pantuihin joukkoihin. Tuolloin koulun oli läpäissyt 210 oppilasta. Tunnetuin koulun johtajista oli everstiluutnantti Samuel Möller (johtajana 1783–1788 ja 1791–1799).
Samuel Möllerin hauta Joroisissa.
Sodan päätyttyä koulu jatkoi toimintaansa nimellä Haapaniemen topografikunta, ja 1816 se laajentui kadettikouluksi. Koulussa sattui tulipalo 1818, jolloin koulu siirrettiin Haminaan ja se sai nimekseen Suomen kadettikoulu. Koulun sijaintipaikalle Haapaniemeen pystytettiin 1931 muistokivi.
Osittain kaksikerroksisessa päärakennuksessa oli yläkerrassa oppilaiden asuntoja ja alakerrassa opetustilat ja opettajien asuntoja. Palaneen rakennuksen paikalle rakennettiin 1871 nykyinen hirsinen rakennus.
Kun koulun toiminta oli päättynyt, Haapaniemi annettiin vuokralle. Vuokraviljelijöinä toimivat 1800-luvulla muiden muassa kapteeni M. H. Swartz, kruununvouti Cajander ja K. Forss. Vuonna 1901 tilan osti Tuomas Kankkunen, jonka suvulla tila oli vielä 1990.
Kirjallisuutta

Sigurd Nordenstreng, Haapaniemi krigsskola och topografiska kår, [s.n.] 1930.
E. S. Tigerstedt, Haapaniemi Krigsskola, dess lärare och elever, Söderström & C:o, 1910.
Etelä-Savon rakennusperintö 1984 s. 193.
Åström, Anna-Maria: ’Sockenboarne’. Herrgårdskultur i Savolax 1790-1850. Svenska litteratursällskapet i Finland : Folkkultursarkivet, 1993.
HMS Indomitable (1907)

| HMS Indomitable |
| --- | --- |
 HMS Indomitable

Aluksen vaiheet
Rakentaja:  Fairfield Shipbuilding and Engineering Company, Govan, Skotlanti
Kölinlasku:  1. maaliskuuta 1906
Laskettu vesille:  16. maaliskuuta 1907
Palveluskäyttöön:  25. kesäkuuta 1908
Poistui palveluskäytöstä:  1. joulukuuta 1921
Loppuvaihe:  myyty romutettavaksi
Tekniset tiedot
Uppouma:  17 526 t
Pituus:  173 m
Leveys:  23,9 m
Syväys:  7,6 m
Koneteho:  41 000 shp
Nopeus:  25,5 solmua
Miehistöä:  784 – 1 000
Aseistus
Aseistus:  8 × BL 12" (304,8 mm) Mk X -tykkiä kaksoistorneissa 16 × QF 4" (101,6 mm) Mk III -tykkiä 7 × Maxim-konekivääriä 5 × 18" torpedoputkea
HMS Indomitable oli Britannian kuninkaallisen laivaston Invincible-luokan taisteluristeilijä.
Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 1. maaliskuuta 1906. Alus laskettiin vesille 16. maaliskuuta 1907 ja otettiin palvelukseen 25. kesäkuuta 1908.
Palvelus

Vuonna 1909 alus teki ennätysajassa matkan Kanadaan ja takaisin mukanaan silloinen Walesin prinssi (myöhemmin kuningas Yrjö V). Alus osallistui myös laivastokatselmukseen Spitheadissä 1910.
Ensimmäisen maailmansodan syttyessä Indomitable oli Välimeren laivastossa ja osallistui Saksan keisarikunnan laivaston SMS Goebenin ja SMS Breslaun takaa-ajoon. Indomitablen ensimmäinen taistelu tapahtui yhdessä taisteluristeilijä HMS Indefatigablen sekä vanhentuneiden Ranskan laivaston taistelulaivojen Suffrenin ja Véritén kanssa. Laivasto-osaston tehtävänä oli tulittaa turkkilaisten Sedd-al-Bahrin sekä Kum Kalen linnoituksia. Taistelu oli vain juuri ja juuri menestys. Menestystä lisäsi osaltaan Amiraliteetin saama varmuus laivojen kyvystä tuhota maakohteita sekä kestää rannikkolinnakkeiden tulta.
Indomitable osallistui 1916 Skagerrakin taisteluun 3. taisteluristeilijäviirikön mukana.
Vuonna 1919 alus siirrettiin reserviin ja poistettiin seuraavana vuonna palveluksesta. Alus romutettiin 1922 Washingtonin sopimuksen mukaisesti.
Aiheesta muualla

Maritimequestin kuvagalleria HMS Indomitable
SI 2008/0950
Invincible-luokan taisteluristeilijät
Halatsepaami

| Halatsepaami |
| --- | --- |

Tunnisteet
IUPAC-nimi:  7-kloori-5-fenyyli-1-(2,2,2-trifluorietyyli)-3H-1,4-bentsodiatsepin-2-oni
CAS-numero:  23092-17-3
PubChem CID:  31640
Ominaisuudet
Molekyylikaava:  C17H12ClF3N2O
Moolimassa:  352,7 g/mol
Halatsepaami on bentsodiatsepiinijohdannainen lääkeaine, jota myydään tuotenimillä Paxipam Yhdysvalloissa, Alapryl Espanjassa, ja Pacinone Portugalissa.
Halatsepaamia käytetään ahdistuksen hoitoon.
Aineen sivuvaikutuksia ovat muun muassa uneliaisuus, hämmentynyt olotila, sekavuus ja sedaatio. Myös pahoinvointia ja suun kuivumista on lääkkeen käytön aikana raportoitu.
Lääke on jokseenkin hidasvaikutteinen, ja sen eliminaation puoliintumisaika on 14 tuntia. Huippuarvo veriplasmassa saavutetaan 1-3 tunnissa, ja aktiivisten metaboliittien (desmetyylidiatsepaami ja 3-hydroksihalatsepaami) huippuarvo saavutetaan 3-6 tunnissa. Halatsepaamin metabolia tapahtuu maksassa.
Halatsepaami poistuu kehosta munuaisten välityksellä virtsan mukana.
Aiheesta muualla

PubChem: Halazepam (englanniksi)
DrugBank: Halazepam (englanniksi)
Human Metabolome Database (HMDB): Halazepam (englanniksi)
Toxin and Toxin Target Database (T3DB): Halazepam (englanniksi)
Kyoto Encyclopedia of Genes and Genomes (KEGG): Halazepam (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Halazepam
Käännös suomeksi
Halakha

Halakha (hepr. ‏הלכה‎, suom. 'polku' tai 'tapa kulkea ') on juutalainen lakikokoelma, joka kattaa uskonnollisen ja käytännön elämän alueita. Lakikokoelmaan kuuluu Tooran lakien lisäksi Talmudin ja rabbiinisten kirjoitusten lakeja.
Halakha on aikoinaan määrittänyt useissa juutalaisissa oikeusistuimissa toimeenpantavan lain. Myös nykyisin Israelin oikeusjärjestelmä, joka pääasiassa perustuu tapaoikeuteen, on omaksunut halakhasta kohtia. Halakhan tarkempi noudattaminen jää kuitenkin yksilön vastuulle.
Juutalaisuuden nykyiset suuntaukset ortodoksijuutalaisuus, konservatiivinen juutalaisuus, reformijuutalaisuus ja rekonstruktionistinen juutalaisuus ovat syntyneet suurelta osin erimielisyyksistä halakhan tulkinnassa ja soveltamisalassa.
Aiheesta muualla

Kuvia tai muita tiedostoja aiheesta Halakha Wikimedia Commonsissa
Halakha – Laki Tooran kätköistä. Juristiuutiset
Halakha. Lubavitch.fi (englanniksi)
HMS Norrköping (T131)

| HMS Norrköping |
| --- | --- |
 HMS Norrköpingin vaakunakilpi

Aluksen vaiheet
Rakentaja:  Karlskronavarvet
Laskettu vesille:  16. marraskuuta 1972
Palveluskäyttöön:  11. toukokuuta 1973
Poistui palveluskäytöstä:  1. syyskuuta 2005
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 torpedoputkea tyypin 613 torpedoille  30 x miinaa 2 x 57 mm lysraketställ
HMS Norrköping (runkonumerot T131 ja R131) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 16. marraskuuta 1972 ja liitettiin laivastoon 11. toukokuuta 1973.
Palvelus

Alus poistettiin palveluksesta 1. syyskuuta 2005.
Irina (laulaja)

| Irina |
| --- | --- |
 Irina Nivalan Tuiskurockissa 2006.
Henkilötiedot
Syntynyt: 10. toukokuuta 1975 (ikä 49) Kauhajoki
Muusikko
Taiteilijanimi:  Irina
Laulukielet:  suomi
Tyylilajit:  pop, suomirock
Yhtyeet:  Playa, Redux
Levy-yhtiöt:  Warner Music Finland Audiovox EMI Finland (2002–2010) Ratas Music (2010–)
Aiheesta muualla
www.irinansivut.com
  [ Muokkaa Wikidatassa ] [ ohje ]  
Irina Saari (o.s. Lahtinen, s. 10. toukokuuta 1975 Kauhajoki) on suomalainen laulaja, sanoittaja ja nykyisin myös säveltäjä. Hänen laulujensa tyylilajina on pop ja suomirock.